Den ble utgitt i Japan 18. juli 1998 og Norge 14. april 2000. Filmen består i hovedsak av tre segmenter: Pikachu's ferie, en 21-minutters kortfilm med fokus på seriens maskot Pikachu; Origin of Mewtwo, en 10-minutters kortfilm som fungerer som en prolog til filmen, og «Mewtwo Strikes Back» som er selve filmen. På grunn av at Pokémon var svært populær da filmen ble lansert, var den en stor suksess over hele verden. Den første filmen toppet listene i sin åpningshelg, og tjente inn totalt omkring 1 milliard kroner på verdensbasis, til tross for negative vurderinger fra filmkritikere.